**ამბროლაურის მუნიციპალიტეტის მეორე მოწვევის საკრებულოს**

**ოცდამეოთხე რიგგარეშე სხდომის**

**ო ქ მ ი №21**

*ქ. ამბროლაური, ბრატისლავა რაჭის ქ. N11 17 ოქტომბერი 2022 წელი.*

ამბროლაურის მუნიციპალიტეტის მეორე მოწვევის საკრებულოს ოცდამეოთხე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 10 ოქტომბერს ამბროლაურის მუნიციპალიტეტის მერის, ზვიად მხეიძის N:76-762228355 წერილის (რეგისტრაციის ნომრით N:12-77222832-77 თარიღი 10.10.2022წ.) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 11 ოქტომბრის N:ბ77.7722284001 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, ზაალ მეტრეველი, პაატა მაჭანკალაძე, ბაქარ ბაკურაძე, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟან დარახველიძე, ლელა რობაქიძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, ამბროლაურის მუნიციპალიტეტის მერიის საფინანსო სამსახურის უფროსი ბეჟან კობახიძე, ამბროლაურის მუნიციპალიტეტის მერიის ადმინისტრაციული სამსახურის უფროსის მოადგილე ირმა ფრუიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და საკრებულოს წევრებს წარუდგინა, მერის ინიცირებული რიგგარეშე სხდომის

დ ღ ი ს წ ე ს რ ი გ ი

1. „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი თამარ ქევანაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ადმინისტრაციული სამსახურის უფროსის მოვალეობის შემსრულებელი*

1. „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

კენჭისყრის შედეგად მომხრე:25; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერიის ადმინისტრაციული სამსახურის უფროსის მოადგილის ირმა ფრუიძის მოხსენება „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*აღნიშნა, რომ პროექტი თან ერთვის*

ირმა ფრუიძემ განმარტება გააკეთა ცვლილებაზე და აღნიშნა, რომ ერთი სახელშეკრულებო შტატი ემატება ბუგეულის ადმინისტრაციულ ერთეულში, წარმომადგენლის დამხარე, რადგან ბუგეულის ადმინისტრაცია მოიცავს ბევრ სოფელს და ტერიტორიულად დიდია, ასევე მერიის განათლების, კულტურის, ძეგლთა დაცვის, სპორტისა და ახალგაზრდობის საქმეთა სამსახურის ერთი სახელშეკრულებო შტატი გადავიდა ინფრასტრუქტურის სამსახურში, ამ სამსახურის საქმიანობის დატვირთვის გამო.

სოსო ჭელიძემ აღნიშნა, რომ ამ ბოლო დროს ხშირად ხდება ახალი ხელშეკრულებით აყვანილ პირთა, რაც უხერხულია.

ამირან ლომთაძემ იუმორის ფორმით აღნიშნა, რომ ამის შემდეგ შეჩერდეს ყველა პროექტი, დავასაქმოთ მხოლოდ უმუშევარი ადამიანები, ამით გადაიჭრება დასაქმების საკითხი, შეიძლება 20 შტატის დამატების საჭიროება დავასაბუთოთ ინფრასტრუქტურის სამსახურში, მაგრამ შტატების მატება შეუძლებელია.

ასლან საგანელიძემ აღნიშნა, რომ ხშირად არ ყოფილა ამ განკარგულების ცვლილების განხილვა, ბუგეულის ადმინისტრაციული ერთეული დიდია და დამატებითი შტატი საჭიროა, რამდენი შტატი იყო ადრე პერიოდში ბუგეულის ადმინისტრაციაში.

ამირან ლომთაძემ ბეჟან კობახიძეს დაუსვა შეკითხვა, თუ რამდენი შტატი იყო 2012 წელს მთელს მუნიციპალიტეტში და იაპებში?

ზვიად მხეიძემ აღნიშნა, რომ პროტესტის უფლება აქვს ყველა საკრებულოს წევრს, მაგრამ ირონია არ არის მისაღები.

ელევნორა ბედენაშვილმა აღნიშნა, რომ რადგან ბუგეულის ადმინისტრაცია დიდია, საქმისთვის საჭიროა შტატის დამატება, რატომ არ უნდა დავამატოთ? ერთი ადამიანიც თუ დასაქმდება და აიღებს ხელფას კარგია. ელეონარა ბედენაშვილის აზრი გაიზიარეს ელიზბარ კობახიძემ და სიმონი ჭელიძემ.

ზვიად მხეიძემ აღნიშნა, რომ 2012 წლის შტატების რაოდენობა თუ მცირე იყო, ბიუჯეტიც იყო მცირე, მაშინ კეთდებოდა ინფრასტრუქტურული პროექტები, მაგრამ ეხლა მეტი კეთდება, შესაბამისად შედარება შეუძლებელია.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:22; წინააღმდეგი: 3 (ამირან ლომთაძე, სოსო ჭელიძე, ანა გურგენიძე);

**გადაწყვიტეს:** დამტკიცდეს „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*/პროექტი ოქმს თან ერთვის/*

ბეჟან კობახიძემ აღნიშნა, რომ შესაბამისი სამსახურების (მერიის ინფრასტრუქტურის სამსახურის და აიპიების) მომართვების საფუძველზე მომზადდა ბიუჯეტის ცვლილების პროექტი, მობილიზდა თანხები და გადანაწილდა. მან დაწვრილებით წარუდგინა ის დასაფინანსებელი ღონისძიებები, რომელიც ამ ცვლილებით განისაზღვრა.

ზვიად მხეიძემ განმარტება გააკეთა სოფელ ჩორჯოში ფანჩატურის მოწყობის საკითხზე, კერძოდ აღნიშნა, რომ იქ მიმდინარეობს წყლის რეაბილიტაციაა, რომელიც უნდა მოწესრიგდეს და მოსახლეობის სურვილია ჩაჩხიანის სახელი ეწოდოს.

თავის მოსაზრებები გამოთქვეს სასამართლოს გადაწყვეტილებით მეწარმეზე დაკისრებული პირგასამტეხლოს შემცირების საკითხებზე.

ბეჟან კობახიძემ ისაუბრა იმ წყაროებზე, რომლებიდანაც მოხდა ბიუჯეტის ცვლილების პროექტში ასახული თანხების მობილიზება. ასევე აღნიშნა, რომ ცვლილებაში ასახულია მერის ბრძანებით განხორციელებული ცვლილებები, რომლის უფლება მერს აქვს კანონმდებლობით, დააკონკრეტა თუ რა ცვლილებები იყო ბრძანებით და შიდა მუხლობრივი ცვლილებები.

სოსო ჭელიძემ აღნიშნა, რომ დასუფთავების სამსახურის მანქანის ხარჯი ძალიან დიდია, სამსახურს გადაეცა ერთი მანქანა, რომლის პრივატიზებაც უნდა მომხდარიყო, რომ უკვე მწყობრიდან გამოსული მანქანის გამო ხარჯები არ გაზრდილიყო. მან დასვა შეკითხვა კონკრეტულად დასუფთავების სამსახურის ავტომანქანის ხარჯი რამდენია?

ამირან ლომთაძემ მიმართა შეკითხვით ბეჟან კობახიძეს, თუ მოსწონს მას წარმოდგენილი ცვლილება?

ზვიად მხეიძემ და ბეჟან კობახიძემ განმარტება გააკეთეს ტრანსპორტის შეკეთების საკითხზე, კერძოდ ბეჟან კობახიძემ აღნიშნა, რომ პროექტი ერთობლივად განვიხილეთ, შევჯერდით და ტრანსპორტის მდგომარეობის გამო მოხდა ამ ხარჯის გაზრდა.

ასლან საგანელიძემ აღნიშნა, რომ საკითხი განხილული იყო რიგგარეშე კომისიის სხდომებზე, სადაც ყველა პრობლემურ კითხვას პასუხი უნდა გასცემოდა, თუ რა თანხა რომელ სამსახურს გადაეცემა.

ბეჟანი დარახველიძემ აღნიშნა, რომ თანხის გამოყოფის მოთხოვნა სამსახურებს ხომ აქვს წარმოდგენილი? სასურველია მომხსენებელმა საკრებულოს წარუდგინოს და გააცნოს თითოეული სამსახურის მოთხოვნა.

საკითხმა გამოიწვია კამათი. აზრი გამოთქვეს ზვიად მხეიძემ, გიორგი მურუსიძემ, ამირან ლომთაძემ, მაკა გოცირიძემ, ზაალ მეტრეველმა, ბეჟან დარახველიძემ, სოსო ჭელიძემ, ბეჟან კობახიძემ.

ასლან საგანელიძემ დასვა შეკითხვა, რატომ არ ვითვალისწინებთ წლის საწყისი ბიუჯეტის დამტკიცების ისეთი ღონისძიების (,,მწიგნობარი“, ახალი წლის დღესასწაული) თანხებს, რომელიც პროგრამებით გაწერილია და ვიცით რომ უნდა ჩატარდეს?

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:20; წინააღმდეგი: 5 (ამირან ლომთაძე, სოსო ჭელიძე, ანა გურგენიძე, ლელა რობაქიძე, მაკა გოცირიძე);

**გადაწყვიტეს:** დამტკიცებულ „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილება.

საკრებულოს წევრებმა სხდომის დასასრულს დააყენეს პრობლემური საკითხები, კერძოდ: ბეჟან დარახველიძემ - ყოფილი კონო-თეატრის მიმდებარე სკვერში სანიაღვრე ჭების და ზოგადად სკვერის მდგომარეობის და სოფლებში სასაფლაოების მოვლის საკითხი; ზაალ მეტრეველმა - დასუფთავების სამსახურის დაბალი რანგის თანამშრომელთა შრომატევადი საქმის დაფასების და მათი ხელფასების გაზრდის საკითხი; ელიზბარ კობახიძემ საფეხბურთო კლუბის ტრანსპორტის შეცვლის საკითხი, კლუბის წევრებს უწევთ სხვადასხვა ქალაქში გადაადგილება და ტრანსპორტის მდგომარეობის გამო მათი უსაფრთხოებას არ უნდა ექმნებოდეს პრობლემა; ხათუნა ბეშიძემ - კოსტავას ქუჩაზე მდებარე კორპუსის მიმდებარედ დიდი ალვის ხის მოტეხვით შესაძლო საფრთხეების საკითხი; ზაალ მეტრეველმა - სოფლებში სათიბებამდე, სავარგულებამდე მისასვლელი გზების მოწესრიგების საჭიროების საკითხი; ნინო ჯოხაძემ - შიშინაშვილის ქუჩის სახელის გადარქმევით მოსახლეობის უკმაყოფილების საკითხი;

საკრებულოს წევრებმა თავის მოსაზრებები გამოთქვეს საკრებულოს წევრების მიერ წამოჭრილ პრობლემურ საკითხებზე.

ასლან საგანელიძემ განმარტება გააკეთა შიშინაშვილის ქუჩის სახელის გადარქმევის საკითხზე და ისაუბრა თუ რა პროცედურების განხორციელების ვალდებულება აკისრია კანონმდებლობით საკრებულოს და მის შესაბამის კომისიას.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\21.04.2022წ..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე